pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมอนามัย เผย โรงเรียนกว่า 3.5 หมื่นแห่ง ผ่านการประเมิน Thai Stop COVID Plus เปิดเรียน On-site ได้อย่างปลอดภัย
วันพุธที่ 3 พฤศจิกายน 2564
กรมอนามัย เผย โรงเรียนกว่า 3.5 หมื่นแห่ง ผ่านการประเมิน Thai Stop COVID Plus เปิดเรียน On-site ได้อย่างปลอดภัย
อธิบดีกรมอนามัย เผย เปิดเรียนแบบ On-site ภาพรวมโรงเรียนปฏิบัติตามมาตรการอย่างเคร่งครัด โดยมีโรงเรียนผ่านการประเมิน Thai Stop COVID Plus กว่า 3.5 หมื่นแห่ง หลังเปิดเรียนทุกแห่งต้องประเมินและรายงานข้อมูลผ่านระบบ MOE COVID
อธิบดีกรมอนามัย เผย เปิดเรียนแบบOn-site ภาพรวมโรงเรียนปฏิบัติตามมาตรการอย่างเคร่งครัด โดยมีโรงเรียนผ่านการประเมิน Thai Stop COVID Plus กว่า 3.5 หมื่นแห่ง หลังเปิดเรียนทุกแห่งต้องประเมินและรายงานข้อมูลผ่านระบบ MOE COVID พร้อมจัดเตรียมแผนเผชิญเหตุ ขอความร่วมมือประชาชนหลังผ่อนคลายให้รับประทานอาหาร ดื่มเครื่องดื่มแอลกอฮอล์ภายในร้าน คงเข้มมาตรการ UP ช่วยลดความเสี่ยงที่จะรับและแพร่เชื้อโควิดได้
วันนี้ (3 พฤศจิกายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์สุวรรณชัย วัฒนายิ่งเจริญชัย ให้สัมภาษณ์ว่า ก่อนจะเปิดเรียนแบบOn-site ในวันที่ 1 พ.ย. 2564ได้รับความร่วมมือจากโรงเรียนเข้าร่วมการประเมินความพร้อมผ่านThai Stop COVID Plus และเข้มงวดในมาตรการป้องกันโรคโควิด 19 ที่กําหนดไว้ เช่น เว้นระยะห่างระหว่างบุคคล จัดอนามัยสิ่งแวดล้อม การระบายอากาศภายในอาคาร การทําความสะอาด คุณภาพน้ําอุปโภคบริโภค และการจัดการขยะ เป็นต้น โดยมีโรงเรียนเข้าร่วมการประเมิน Thai Stop COVID Plus 37,149 แห่ง ผ่านการประเมินครบทุกข้อ 35,114 แห่ง สามารถเปิดเรียนได้อย่างปลอดภัย ที่เหลืออยู่ระหว่างการปรับปรุงก่อนเปิดโรงเรียน ซึ่งต้องผ่านการรับรองจากคณะกรรมการควบคุมโรคติดต่อจังหวัดอีกครั้ง และเมื่อเปิดเรียนแล้วยังคงต้องเฝ้าระวัง ติดตามประเมินและรายงานข้อมูลผ่าน MOE COVID ของกระทรวงศึกษาธิการอย่างต่อเนื่อง
“ขอให้มั่นใจว่าโรงเรียนที่จะเปิดการเรียนการสอนได้นั้นต้องมีมาตรการครบถ้วน มีการเฝ้าระวังและประเมินความเสี่ยงเป็นระยะ ทุกแห่งมีแผนเผชิญเหตุ หากพบการติดเชื้อสามารถจัดการได้ทันที เช่น กรณีที่เกิดความเสี่ยงไม่จําเป็นต้องปิดทั้งโรงเรียน อาจปิดเพียงแค่ห้องเรียน ชั้น หรืออาคารเรียน เพื่อให้เกิดผลกระทบน้อยที่สุดแต่หากพบการระบาดเป็นกลุ่มก้อนขนาดใหญ่ จะต้องมีการพิจารณาอีกครั้ง อย่างไรก็ตาม แม้ขณะนี้ทั้งเด็กนักเรียน บุคลากร ผู้ปกครอง จะฉีดวัคซีนได้ครอบคลุมมากแล้ว แต่ทุกคนยังต้องปฏิบัติตามมาตรการUniversal Prevention อย่างเคร่งครัด ทั้งเว้นระยะห่าง สวมหน้ากากตลอดเวลา ล้างมือบ่อยๆ” นายแพทย์สุวรรณชัยกล่าว
นายแพทย์สุวรรณชัยกล่าวต่อว่า ในส่วนข้อกังวลเมื่อผ่อนคลายกิจกรรมกิจการต่างๆ โดยเฉพาะเปิดให้รับประทานอาหารและดื่มเครื่องดื่มแอลกอฮอล์ภายในร้านได้ จะทําให้เกิดความเสี่ยงติดเชื้อโควิดเพิ่มขึ้นนั้น เมื่อมีการถอดหน้ากากความเสี่ยงจะเพิ่มมากขึ้น ถ้ามีการดื่มแอลกอฮอล์ร่วมด้วย อาจเกิดความครึกครื้นมีการพูดจาสังสรรค์มากขึ้น ขาดสติ จนไม่สามารถควบคุมพฤติกรรมตนเองได้ การเคร่งครัดการป้องกันตนเองจะลดลง ทําให้ยิ่งมีความเสี่ยงที่จะได้รับเชื้อโควิดได้ จึงขอให้ดื่มในปริมาณที่พอเหมาะ มีความรับผิดชอบต่อตนเองและผู้อื่น ส่วนร้านอาหารที่มีการจําหน่ายเครื่องดื่มแอลกอฮอล์ต้องควบคุมกํากับ ถ้าปฏิบัติได้ทั้ง 2 ส่วนก็จะสามารถลดความเสี่ยงที่จะรับและแพร่เชื้อโควิดได้
**************************** 3 พฤศจิกายน 2564
รัฐบาลไทย-ข่าวทำเนียบรัฐบาล-“ชัยวุฒิ” ชวนเด็กไทยชมนิทรรศดิจิทัล ณ พิพิธภัณฑ์วิทยาศาสตร์แห่งชาติ
วันพุธที่ 6 กรกฎาคม 2565
“ชัยวุฒิ” ชวนเด็กไทยชมนิทรรศดิจิทัล ณ พิพิธภัณฑ์วิทยาศาสตร์แห่งชาติ
“ชัยวุฒิ” ชวนเด็กไทยชมนิทรรศดิจิทัล ณ พิพิธภัณฑ์วิทยาศาสตร์แห่งชาติ
รัฐมนตรีดีอีเอสเปิดนิทรรศการดิจิทัลเทคโนโลยีเพื่อสังคมที่ยั่งยืนณพิพิธภัณฑ์เทคโนโลยีสารสนเทศองค์การพิพิธภัณฑ์วิทยาศาสตร์แห่งชาติเทคโนธานีเชิญชวนผู้ปกครองพาลูกหลานเยี่ยมชมนิทรรศการฯเรียนรู้พัฒนาทักษะด้านดิจิทัลจากเทคโนลยีสมัยใหม่
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมหรือดีอีเอสเป็นประธานเปิดนิทรรศการดิจิทัลเทคโนโลยีเพื่อสังคมที่ยั่งยืนณพิพิธภัณฑ์เทคโนโลยีสารสนเทศองค์การพิพิธภัณฑ์วิทยาศาสตร์แห่งชาติเทคโนธานี
โดยนายชัยวุฒิกล่าวว่าเทคโนโลยีดิจิทัลเป็นสิ่งที่สําคัญมากสําหรับอนาคตของประเทศไทยในการที่จะพัฒนาเศรษฐกิจและสังคมของเราต้องนําเทคโนโลยีดิจิทัลมาใช้โดยเฉพาะปัจจุบันถ้าเรามีการสร้างการเรียนรู้กับลูกหลานเยาวชนให้หันมาสนใจเรียนรู้เรื่องต่างๆเกี่ยวกับดิจิทัลอย่างจริงจัง จะเป็นประโยชน์มากยิ่งทําให้เด็กเกิดความรักเกิดความเข้าใจในการใช้เทคโนโลยีดิจิทัลแล้วนํามาปรับใช้อีกทั้งสร้างสรรค์พัฒนาต่อยอดในการทํางานและการเรียนรู้ในมิติต่างๆในอนาคตได้เชื่อว่าพิพิธภัณฑ์แห่งนี้เป็นแหล่งเรียนรู้ที่มีประโยชน์มากต่อการพัฒนาทักษะความรู้ของคนไทยด้านดิจิทัล
“พิพิธภัณฑ์แห่งนี้จัดได้ดีมากขอเชิญชวนให้ผู้ปกครองพาลูกหลานมาเที่ยวชมรับรองว่าเด็กๆจะได้รับความรู้และความสนุกสนานควบคู่ไปด้วย”รัฐมนตรีดีอีเอสกล่าว
สิ่งสําคัญสําหรับการพัฒนาเทคโนโลยีดิจิทัลจําเป็นต้องใช้อุปกรณ์ใช้การทํานิทรรศการใหม่ๆให้มีการเรียนรู้และที่สําคัญเมื่อต้องการส่งเสริมให้เด็กทํากิจกรรมเครื่องมืออุปกรณ์ต่างๆด้านดิจิทัลต้องครบถ้วนเรื่องเหล่านี้ทางกระทรวงดีอีเอสพร้อมให้การสนับสนุน
***************
รัฐบาลไทย-ข่าวทำเนียบรัฐบาล-ปลัด วธ. ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา
วันพฤหัสบดีที่ 17 มิถุนายน 2564
ปลัด วธ. ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา
ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา
วันที่ ๑๖ มิถุนายน ๒๕๖๔ เวลา ๑๕.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา โดยมี นายโกวิท ผกามาศ ผู้ตรวจราชการกระทรวงวัฒนธรรม นางสุภัทร กิจเวช ผู้อํานวยการ​กองกลาง และเจ้าหน้าที่ที่เกี่ยวข้อง เข้าร่วม ณ หอศิลป์แห่งชาติ รัชดา กรุงเทพฯ
รัฐบาลไทย-ข่าวทำเนียบรัฐบาล-มท. บูรณการทุกภาคส่วน เร่งขับเคลื่อนการแก้ไขปัญหาที่สาธารณประโยชน์และที่ดินเอกชนปล่อยทิ้งร้าง และปัญหาเกี่ยวกับสถานะและสิทธิของบุคคล
วันอังคารที่ 1 กุมภาพันธ์ 2565
มท. บูรณการทุกภาคส่วน เร่งขับเคลื่อนการแก้ไขปัญหาที่สาธารณประโยชน์และที่ดินเอกชนปล่อยทิ้งร้าง และปัญหาเกี่ยวกับสถานะและสิทธิของบุคคล
มท. บูรณการทุกภาคส่วน เร่งขับเคลื่อนการแก้ไขปัญหาที่สาธารณประโยชน์และที่ดินเอกชนปล่อยทิ้งร้าง และปัญหาเกี่ยวกับสถานะและสิทธิของบุคคล
วันนี้ (1 ก.พ. 65) เวลา 13.30 น. นายสุทธิพงษ์ จุลเจริญ ปลัดกระทรวงมหาดไทย มอบหมายให้
นายชยาวุธ จันทร รองปลัดกระทรวงมหาดไทย เป็นประธานการประชุมหารือการแก้ไขปัญหาของขบวนการประชาชนเพื่อสังคมที่เป็นธรรมในระดับพื้นที่ ผ่านสื่ออิเล็กทรอนิกส์ ระบบ Webex Meeting ณ ห้องเฟื่องนคร อาคารดํารงราชานุสรณ์ ศาลาว่าการกระทรวงมหาดไทย
.
นายชยาวุธ จันทร กล่าวว่า กระทรวงมหาดไทยได้ให้ความสําคัญและบูรณาการขับเคลื่อนการแก้ไขปัญหาของขบวนการประชาชนเพื่อสังคมที่เป็นธรรม (ขปส.) ในระดับพื้นที่ โดยให้จังหวัดต่าง ๆ ที่มีประเด็นข้อเรียกร้องดําเนินการรวบรวมข้อมูลของปัญหาและบูรณาการแนวทางแก้ไขปัญหาในพื้นที่ให้เห็นผลอย่างเป็นรูปธรรมโดยเร็ว ซึ่งในวันนี้เป็นการติดตามความคืบหน้าการแก้ไขปัญหาในส่วนที่เกี่ยวข้องกับกระทรวงมหาดไทย ใน 2 ประเด็น ได้แก่ ประเด็นการแก้ไขปัญหาที่สาธารณประโยชน์และที่ดินเอกชนปล่อยทิ้งร้าง ในพื้นที่ 18 จังหวัด ได้แก่ จังหวัดเชียงใหม่ ลําพูน พะเยา เชียงราย สุรินทร์ พังงา ยโสธร สุราษฎร์ธานี ชัยภูมิ ร้อยเอ็ด ศรีสะเกษ ขอนแก่น ภูเก็ต สตูล กระบี่ ระนอง นครศรีธรรมราช และอุบลราชธานี เพื่อแก้ไขปัญหาข้อเรียกร้องให้ได้ข้อยุติและเสนอแนะแนวทางในการแก้ไขปัญหา
.
นายชยาวุธ จันทร กล่าวเพิ่มเติมว่า สําหรับประเด็นที่สําคัญอีกประเด็นหนึ่งที่กระทรวงมหาดไทยได้มีการเน้นย้ําและเร่งรัดติดตามให้มีการดําเนินการโดยเร่งด่วน คือ ประเด็นการศึกษาและแก้ไขปัญหาเกี่ยวกับสถานะและสิทธิของบุคคล จํานวน 4 เครือข่าย ได้แก่ เครือข่ายการแก้ไขสัญชาติไทย เครือข่ายลาวอพยพ เครือข่ายชาวเลอันดามัน และเครือข่ายไทลื้อ และคนไทยตกหล่นทางทะเบียนราษฎร์ ในพื้นที่ 9 จังหวัด ได้แก่ จังหวัดพะเยา อุบลราชธานี ประจวบคีรีขันธ์ กระบี่ พังงา ภูเก็ต ระนอง ชุมพร และสตูล เพื่อให้สามารถดําเนินการแก้ไขปัญหาเรื่องสถานะและสิทธิของบุคคลให้แล้วเสร็จภายในปี พ.ศ. 2566
.
นาย ชยาวุธ จันทร กล่าวทิ้งท้ายว่า รัฐบาลให้ความสําคัญกับการแก้ไขปัญหาความเดือดร้อนของประชาชน และเปิดโอกาสให้ภาคประชาชนได้มีส่วนร่วมในการแก้ไขปัญหา และได้มีการดําเนินการแก้ไขปัญหาความเดือดร้อนของประชาชนมาอย่างต่อเนื่อง กระทรวงมหาดไทยจึงได้สั่งการให้ทุกจังหวัดที่มีข้อร้องเรียน เร่งรัดดําเนินการแก้ไขปัญหาของแต่ละพื้นที่ให้เรียบร้อยโดยเร็ว หากมีปัญหาและอุปสรรคในการดําเนินงานที่เกี่ยวกับที่สาธารณประโยชน์และที่ดินเอกชนปล่อยทิ้งร้างให้จังหวัดเร่งประสานงานไปยังกรมที่ดิน สําหรับปัญหาเกี่ยวกับสถานะและสิทธิของบุคคลให้จังหวัดเร่งประสานงานไปยังกรมการปกครอง เพื่อให้การแก้ไขปัญหาให้กับพี่น้องประชาชนเป็นไปอย่างรวดเร็วต่อไป
รัฐบาลไทย-ข่าวทำเนียบรัฐบาล-โฆษกรัฐบาลโต้ “ฝ่ายค้าน” หลอกตัวเองแล้วสบายใจก็ไม่ว่ากัน เหน็บเห็นมีแต่เสือกระดาษ ลั่นนายกฯ-รัฐบาลพร้อมแจงศึกซักฟอก แนะฝันได้ แต่เผื่อใจช้ำ ๆ ไว้ด้วย
วันจันทร์ที่ 9 พฤษภาคม 2565
โฆษกรัฐบาลโต้ “ฝ่ายค้าน” หลอกตัวเองแล้วสบายใจก็ไม่ว่ากัน เหน็บเห็นมีแต่เสือกระดาษ ลั่นนายกฯ-รัฐบาลพร้อมแจงศึกซักฟอก แนะฝันได้ แต่เผื่อใจช้ํา ๆ ไว้ด้วย
โฆษกรัฐบาลโต้ “ฝ่ายค้าน” หลอกตัวเองแล้วสบายใจก็ไม่ว่ากัน เหน็บเห็นมีแต่เสือกระดาษ ลั่นนายกฯ-รัฐบาลพร้อมแจงศึกซักฟอก แนะฝันได้ แต่เผื่อใจช้ํา ๆ ไว้ด้วย
วันที่ 9 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ทําใจดีสู้เสือ น่าจะกังวลเสียงในสภาฯ เพราะพรรคเศรษฐกิจไทยและพรรคการเมืองเล็กอึดอัดใจในการยกมือให้รัฐบาลว่า ยืนยันว่ารัฐบาลโดยเฉพาะนายกฯ ไม่มีความกังวลใด ๆ ต่อการอภิปรายไม่ไว้วางใจ จึงไม่จําเป็นต้องทําใจดีสู้เสือ ที่สําคัญ เสือที่ว่าก็น่าจะเป็นแค่เสือกระดาษ วาดออกมาให้ดูน่ากลัว แต่พอถึงเวลาเข้าจริง ก็รีบม้วนเก็บกลับบ้านแบบไม่เป็นท่า เพราะขายหน้าที่ไม่เคยทําได้อย่างที่โม้เอาไว้สักครั้ง การอภิปรายในหลาย ๆ ครั้งที่ผ่านมาเป็นเครื่องพิสูจน์ได้เป็นอย่างดีว่า ฝ่ายค้านไม่ได้เน้นเนื้อหา ไม่ได้เน้นการชี้แจงทําความเข้าใจกับประชาชนเลย แต่เน้นวาทกรรม สาดโคลน บิดเบือนให้เกิดความเข้าใจผิดในรัฐบาลมากกว่า ซึ่งประชาชนแทบไม่ได้ประโยชน์อะไรเลย แต่กลับอยากจะได้เวลาอภิปรายหลาย ๆ วัน สู้เอาเวลาหลายวันดังกล่าวไปแก้ปัญหาความเดือดร้อนให้ประชาชนยังดีกว่า
“ถ้าฝ่ายค้านหลอกตัวเองว่าเสียงในสภาฯ ขณะนี้ก้ํากึ่งมาก เพราะมีเสียงโหวตที่บางพรรคการเมืองยังไม่รู้ว่าจะอยู่ฝ่ายไหนแล้วสบายใจนั้น ก็ไม่ว่ากัน แต่ไม่รู้ว่าเป็นฝ่ายค้านเองหรือเปล่าที่กําลังทําใจดีสู้เสือ เพราะต้องอภิปรายทั้ง ๆ ที่รู้อยู่เต็มอกว่าไม่มีข้อมูลอะไรในมือ ดีไม่ดี เสียงที่อยู่ในมือของฝ่ายค้านอาจจะทนเสียหน้าไม่ไหว หันมายกมือโหวตให้กับรัฐบาลแทนก็เป็นได้ หากจะฝันก็ฝันได้ แต่ควรเผื่อใจไว้ด้วย” นายธนกร กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมประสิทธิภาพทีมแพทย์และการสาธารณสุขไทย ในการดูแลผู้ป่วยโควิด-19 จำนวนผู้ป่วยในระบบลดน้อยลงและผู้ป่วยรักษาหายกลับบ้านเพิ่มขึ้นต่อเนื่อง โดยวันนี้ผู้เสียชีวิต 40 ราย
วันจันทร์ที่ 16 พฤษภาคม 2565
โฆษกรัฐบาลเผย นายกฯ ชื่นชมประสิทธิภาพทีมแพทย์และการสาธารณสุขไทย ในการดูแลผู้ป่วยโควิด-19  จํานวนผู้ป่วยในระบบลดน้อยลงและผู้ป่วยรักษาหายกลับบ้านเพิ่มขึ้นต่อเนื่อง โดยวันนี้ผู้เสียชีวิต 40 ราย
โฆษกรัฐบาลเผย นายกฯ ชื่นชมประสิทธิภาพทีมแพทย์และการสาธารณสุขไทย ในการดูแลผู้ป่วยโควิด-19  จํานวนผู้ป่วยในระบบลดน้อยลงและผู้ป่วยรักษาหายกลับบ้านเพิ่มขึ้นต่อเนื่อง โดยวันนี้ผู้เสียชีวิต 40 ราย
วันนี้ (16 พ.ค. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม ชื่นชมการสาธารณสุขไทย และขอบคุณทีมแพทย์และบุคลากรทางการแพทย์ในการดูแล รักษาผู้ป่วยโควิด-19 หายป่วยจนสามารถกลับบ้านได้ มีจํานวนมากกว่าผู้ติดเชื้อใหม่รายวัน จํานวนผู้ป่วยในระบบลดน้อยลง ขณะที่ วันนี้ผู้เสียชีวิต 40 ราย อย่างไรก็ตาม นายกรัฐมนตรียังย้ําถึงความจําเป็นที่ทุกฝ่ายยังคงต้องยึดปฏิบัติตามมาตรการป้องกันการติดเชื้อโควิดแบบครอบจักรวาล (Universal Prevention) และมาตรการ COVID Free Setting อย่างต่อเนื่อง พร้อมเชิญชวนประชาชน รวมทั้ง ผู้ปกครองเร่งนําบุตรหลานเข้ารับวัคซีนทั้งเข็มหลักและเข็มกระตุ้น ยืนยันประสิทธิภาพของวัคซีน สามารถช่วยลดความรุนแรง เมื่อได้รับเชื้อโควิด – 19 รวมทั้งยังเป็นการสร้างภูมิคุ้มกันให้แก่บุตรหลานด้วย
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในประเทศไทยวันนี้ (16 พฤษภาคม 2565) พบมีผู้ติดเชื้อรายใหม่ รวม 5,238 ราย จําแนกเป็นผู้ป่วยจากในประเทศ 5,236 ราย และ ผู้ป่วยมาจากต่างประเทศ 2 ราย รวมผู้ป่วย สะสม 2,155,649 ราย (ตั้งแต่ 1 มกราคม 2565) ขณะที่หายป่วยกลับบ้าน 9,168 ราย รวมหายป่วยสะสม 2,114,273 ราย (ตั้งแต่ 1 มกราคม 2565) โดยมีผู้ป่วยกําลังรักษา 66,805 ราย และเสียชีวิต 40 รายทั้งนี้จํานวนผู้ป่วยปอดอักเสบ รักษาตัวอยู่ในโรงพยาบาล 1,271 ราย เฉลี่ยจังหวัดละ 17 ราย อัตราครองเตียง ร้อยละ 16.4
...............
รัฐบาลไทย-ข่าวทำเนียบรัฐบาล-วธ. จัดพิธีเจริญพระพุทธมนต์ และจิตอาสา ถวายพระกุศล เนื่องในโอกาสวันคล้ายวันประสูติพระชนมายุครบ ๙๕ พรรษา สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก
วันศุกร์ที่ 24 มิถุนายน 2565
วธ. จัดพิธีเจริญพระพุทธมนต์ และจิตอาสา ถวายพระกุศล เนื่องในโอกาสวันคล้ายวันประสูติพระชนมายุครบ ๙๕ พรรษา  สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก
วธ. จัดพิธีเจริญพระพุทธมนต์ และจิตอาสา ถวายพระกุศล เนื่องในโอกาสวันคล้ายวันประสูติพระชนมายุครบ ๙๕ พรรษา
สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก
วธ. จัดพิธีเจริญพระพุทธมนต์ และจิตอาสา ถวายพระกุศล
เนื่องในโอกาสวันคล้ายวันประสูติพระชนมายุครบ ๙๕ พรรษา
สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก
วันที่ ๒๔ มิถุนายน ๒๕๖๕ เวลา ๐๙.๓๐ น. ณ วัดชัยชนะสงคราม เขตสัมพันธวงศ์ กรุงเทพมหานคร พระศรีรัตนวิมล ผู้ช่วยเจ้าอาวาสวัดชัยชนะสงคราม เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญพระพุทธมนต์ และจิตอาสาถวายพระกุศล เนื่องในโอกาสวันคล้ายวันประสูติพระชนมายุครบ ๙๕ พรรษา สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา คณะผู้บริหารกระทรวงวัฒนธรรม ข้าราชการ และเจ้าหน้าที่กรมการศาสนา รวม ๘๐ คน
นายอิทธิพล กล่าวว่า สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก สมเด็จพระสังฆราชพระองค์ที่ ๒๐ แห่งกรุงรัตนโกสินทร์ พระผู้ทรงนําความสงบร่มเย็นมาสู่ผืนแผ่นดินไทย พระองค์ทรงมีพระจริยวัตรงดงาม เรียบง่าย เคร่งครัดในพระธรรมวินัย ทรงเปี่ยมล้นด้วยความเมตตาต่อประชาชน ดังจะเห็นได้จากทรงบําเพ็ญพระกรณียกิจนานัปการ เนื่องในวันคล้ายวันประสูติ พระชนมายุครบ ๙๕ พรรษา กรมการศาสนา กระทรวงวัฒนธรรม จึงได้จัดพิธีเจริญพระพุทธมนต์ และจิตอาสา ถวายพระกุศลเนื่องในโอกาสวันคล้ายวันประสูติพระชนมายุครบ ๙๕ พรรษา สมเด็จพระอริยวงศาคตญาณ (อมฺพรมหาเถร) สมเด็จพระสังฆราชสกลมหาสังฆปริณายก และเพื่อสร้างขวัญและกําลังใจแก่พระภิกษุสามเณรวัดชัยชนะสงครามที่ประสบเหตุอัคคีภัย เมื่อวันที่ ๕ มิถุนายน ๒๕๖๕ ที่ผ่านมา ได้ประกอบศาสนกิจบํารุงพระพุทธศาสนาสืบไป รวมทั้ง เป็นการส่งเสริมให้ข้าราชการและเจ้าหน้าที่กรมการศาสนา กระทรวงวัฒนธรรมได้ร่วมจัดกิจกรรมจิตอาสาสาธารณะ บําเพ็ญประโยชน์เพื่อส่วนรวมและสังคม อันเป็นส่วนหนึ่งของการเสริมสร้างองค์กรคุณธรรมของกรมการศาสนา
ทั้งนี้ กระทรวงวัฒนธรรม โดยกรมการศาสนา ขอเชิญชวนประชาชนร่วมลงนามถวายพระพร เนื่องในวันคล้ายวันประสูติ สมเด็จพระอริยวงศาคตญาณ (อมฺพรมหาเถร) สมเด็จพระสังฆราช สกลมหาสังฆปริณายก ๒๖ มิถุนายน ๒๕๖๕ ผ่านระบบออนไลน์ ตั้งแต่วันที่ ๒๒ – ๒๖ มิถุนายน ๒๕๖๕ ได้ที่ https://e-service.dra.go.th/sign/index.php
รัฐบาลไทย-ข่าวทำเนียบรัฐบาล-ดีอีเอส ปั้นพนักงานวิทยุสมัครเล่น ร่วมเป็นเครือข่ายสื่อสารสำรองแห่งชาติ
วันเสาร์ที่ 25 มิถุนายน 2565
ดีอีเอส ปั้นพนักงานวิทยุสมัครเล่น ร่วมเป็นเครือข่ายสื่อสารสํารองแห่งชาติ
ดีอีเอส ปั้นพนักงานวิทยุสมัครเล่น ร่วมเป็นเครือข่ายสื่อสารสํารองแห่งชาติ
กระทรวงดิจิทัลฯสร้างทีมเสริมกําลังเครือข่ายสื่อสารสํารองแห่งชาติฝึกอบรมพนักงานวิทยุสมัครเล่นกว่า1,000คนยกระดับสู่การเป็นอาสาสมัครพนักงานสื่อสารในยามฉุกเฉินปูพรมปฏิบัติหน้าที่ทุกจังหวัดเชื่อมั่นศักยภาพสนับสนุนภารกิจการสื่อสารในสถานการณ์ภัยพิบัติและภาวะฉุกเฉินของประเทศ
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวระหว่างเป็นประธานในการมอบนโยบายการสรุปโครงการพัฒนาและฝึกอบรมพนักงานวิทยุสมัครเล่นอาสาสมัครสื่อสารฉุกเฉินทําหน้าที่เครือข่ายสื่อสารสํารองแห่งชาติวันนี้(25มิ.ย.65)ว่าโครงการนี้มีเป้าหมายเพื่อยกระดับพนักงานวิทยุสมัครเล่นให้เป็นอาสาสมัครพนักงานสื่อสารในยามฉุกเฉินทําหน้าที่เครือข่ายสื่อสารสํารองแห่งชาติของกระทรวงดิจิทัลฯให้สามารถปฏิบัติหน้าที่ครอบคลุมทุกจังหวัดทั่วประเทศโดยเป็นระบบสื่อสารแบบคู่ขนานในการสั่งการประสานงานที่พร้อมทํางานได้ในเวลาที่รวดเร็วเมื่อเกิดภาวะฉุกเฉินหรือภัยพิบัติ
ทั้งนี้โครงการดังกล่าวขับเคลื่อนโดยสหพันธ์สมาคมวิทยุสมัครเล่นควบคุมข่ายประเทศไทยซึ่งได้ขอรับการส่งเสริมและสนับสนุนเงินจากกองทุนวิจัยและพัฒนากิจการกระจายเสียงกิจการโทรทัศน์และกิจการโทรคมนาคมเพื่อประโยชน์สาธารณะสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคม(กสทช.)
โดยกระทรวงดิจิทัลฯได้สนับสนุนวิทยากรและเจ้าหน้าที่สนับสนุนการดําเนินงานเพื่อจัดการอบรมพนักงานวิทยุสมัครเล่นจํานวน4ครั้งครอบคลุมทั้ง4ภูมิภาคมีพนักงานวิทยุสมัครเล่นเข้าร่วมรับการอบรมจํานวนมากกว่า1,000คน
“เป้าหมายของเราต้องการพัฒนาศักยภาพของพนักงานวิทยุสมัครเล่นซึ่งเป็นบุคลในพื้นที่และรู้จักพื้นที่เป็นอย่างดีทําให้สามารถแจ้งข้อมูลในพื้นที่ที่เป็นประโยชน์ในระหว่างเกิดภัยและจะเป็นกลไกและกําลังสําคัญยิ่งในการสนับสนุนภารกิจการสื่อสารในภาวะวิกฤตและภาวะฉุกเฉินของประเทศสอดคล้องกับการที่กระทรวงดิจิทัลฯเป็นหน่วยงานหลักด้านการสื่อสารตามแผนเตรียมพร้อมแห่งชาติและแผนป้องกันและบรรเทาสาธารณภัยแห่งชาติพ.ศ. 2558”นางสาวอัจฉรินทร์กล่าว
ทั้งนิ้การถอดบทเรียนจากภัยพิบัติที่เกิดขึ้นในประเทศไทยหลายครั้งพบว่าในพื้นที่ที่ได้รับความเสียหายระบบสื่อสารโดยทั่วไปไม่สามารถใช้งานได้ชั่วคราวแต่เครือข่ายสื่อสารวิทยุสมัครเล่นยังสามารถใช้งานได้ช่วยสนับสนุนในการประสานงานให้ความช่วยเหลือประชาชนที่ประสบภัยวิทยุสมัครเล่นจึงเป็นระบบสื่อสารแบบคู่ขนานที่พร้อมทํางานได้ในเวลาที่รวดเร็วเมื่อเกิดภาวะฉุกเฉินหรือภัยพิบัติ
ดังนั้นวิทยุสมัครเล่นจึงเป็นเครือข่ายสื่อสารอาสาสมัครหรือเครือข่ายสื่อสารสํารองของชาติที่มีคุณภาพสามารถใช้งานได้ทุกเวลาและถือเป็นความร่วมมือของภาคประชาชนในการมีส่วนร่วมสนับสนุนหน่วยงานราชการในการรับมือกับภัยพิบัติได้อย่างมีประสิทธิภาพที่สําคัญนักวิทยุสมัครเล่นมีอยู่ทุกพื้นที่ของประเทศไทยอีกทั้งในยามปกติยังสามารถทําหน้าที่เป็นอาสาสมัครเฝ้าระวังภัยรูปแบบต่างๆในพื้นที่ภัยทางสังคมภัยทางข่าวสารรวมทั้งภัยผ่านสื่อสังคมในรูปแบบต่างๆ
**************
รัฐบาลไทย-ข่าวทำเนียบรัฐบาล-ดีอีเอส จัดทำแผนยุทธศาสตร์ธุรกรรมทางอิเล็กทรอนิกส์ พ.ศ. 2566 – 2570 ภายใต้กรอบพัฒนาธุรกรรมทางอิเล็กทรอนิกส์ของประเทศในระยะ 20 ปี
วันอังคารที่ 10 พฤษภาคม 2565
ดีอีเอส จัดทําแผนยุทธศาสตร์ธุรกรรมทางอิเล็กทรอนิกส์ พ.ศ. 2566 – 2570 ภายใต้กรอบพัฒนาธุรกรรมทางอิเล็กทรอนิกส์ของประเทศในระยะ 20 ปี
ดีอีเอส จัดทําแผนยุทธศาสตร์ธุรกรรมทางอิเล็กทรอนิกส์ พ.ศ. 2566 – 2570 ภายใต้กรอบพัฒนาธุรกรรมทางอิเล็กทรอนิกส์ของประเทศในระยะ 20 ปี
เมื่อวันที่ 9พฤษภาคม 2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดการประชุมเชิงปฏิบัติการนําเสนอโครงการภายใต้แผนยุทธศาสตร์เกี่ยวกับธุรกรรมทางอิเล็กทรอนิกส์พ.ศ. 2566 – 2570ณห้องประชุมบีบี206ชั้น2โรงแรมเซ็นทราบายเซ็นทาราศูนย์ราชการและคอนเวนชันเซ็นเตอร์แจ้งวัฒนะโดยสํานักงานพัฒนาธุรกรรมทางอิเล็กทรอนิกส์หรือสพธอ.แผนดังกล่าวได้ตั้งเป้าหมายสําคัญเพื่อให้เกิดการใช้ประโยชน์จากการทําธุรกรรมทางอิเล็กทรอนิกส์เพื่อการส่งเสริมและพัฒนาเศรษฐกิจและสังคมภายใต้บริบทการสร้างความเชื่อมั่นให้กับทุกภาคส่วนด้วยการมีมาตรฐานและกฎเกณฑ์การใช้งานที่เอื้ออํานวยต่อการสร้างขีดความสามารถในการแข่งขันของประเทศ
แผนยุทธศาสตร์ฯฉบับนี้ได้บูรณาการความร่วมมือจากหน่วยงานภาครัฐที่เกี่ยวข้องและได้มีการทบทวนแผนและนโยบายในระดับต่างๆว่าด้วยการพัฒนาดิจิทัลเพื่อเศรษฐกิจและสังคมตามกรอบแนวทางการพัฒนาธุรกรรมทางอิเล็กทรอนิกส์ของประเทศในระยะ20ปีและมีเป้าหมายเพื่อให้การทําธุรกรรมทางอิเล็กทรอนิกส์เป็นเครื่องสําคัญในการสร้างโอกาสและความได้เปรียบในเวทีการแข่งขันระดับภูมิภาค
เชื่อว่าประชุมเชิงปฏิบัติการในครั้งนี้ ได้สร้างความร่วมมือในการทํางานร่วมกันและการมีส่วนร่วมในการผลักดันโครงการภายใต้แผนยุทธศาสตร์รวมทั้งได้เห็นถึงความสําคัญของการพัฒนาธุรกรรมทางอิเล็กทรอนิกส์ในอนาคตและร่วมเป็นส่วนหนึ่งในการขับเคลื่อนการทําธุรกรรมทางอิเล็กทรอนิกส์ของประเทศนําไปสู่การเพิ่มขีดความสามารถในการแข่งขันของประเทศรวมถึงการสร้างความเชื่อมั่นให้ประชาชนสามารถเข้าถึงระบบการบริการอิเล็กทรอนิกส์ที่สําคัญและจําเป็นต่อการดํารงชีวิตประจําวัน
**************
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ย้ำ ใช้เวลาที่เหลือมุ่งทำงานให้ดีที่สุด เร่งดูแลปากท้อง ลงทะเบียนผู้มีรายได้น้อย รับมือน้ำท่วม พร้อมสานต่อทุกโปรเจคที่ทำไว้ให้สมบูรณ์
วันอังคารที่ 26 กรกฎาคม 2565
โฆษกรัฐบาลเผย “นายกฯ” ย้ํา ใช้เวลาที่เหลือมุ่งทํางานให้ดีที่สุด เร่งดูแลปากท้อง ลงทะเบียนผู้มีรายได้น้อย รับมือน้ําท่วม พร้อมสานต่อทุกโปรเจคที่ทําไว้ให้สมบูรณ์
โฆษกรัฐบาลเผย “นายกฯ” ย้ํา ใช้เวลาที่เหลือมุ่งทํางานให้ดีที่สุด เร่งดูแลปากท้อง ลงทะเบียนผู้มีรายได้น้อย รับมือน้ําท่วม พร้อมสานต่อทุกโปรเจคที่ทําไว้ให้สมบูรณ์ เชื่อพรรคร่วมรัฐบาลจับมือกันทํางานอย่างมีเสถียรภาพ
วันนี้ (26 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า หลังเสร็จสิ้นการอภิปรายไม่ไว้วางใจแล้ว พลเอก ประยุทธ์ จันทร์โอชา นายกรัฐมนตรี และรมว.กลาโหม จะใช้เวลาช่วงที่เหลือของรัฐบาลมุ่งมั่นตั้งใจทํางานทุกด้านให้ดีที่สุดต่อไป เพื่อประโยชน์ของประเทศชาติและพี่น้องประชาชน พร้อมทั้งเชื่อว่ารัฐมนตรีทุกคนและพรรคร่วมรัฐบาลก็จะร่วมมือกันทํางานเต็มที่และมีเสถียรภาพ เพราะเสถียรภาพทางการเมืองก็คือเสถียรภาพของบ้านเมืองด้วยเช่นเดียวกัน
เรื่องสําคัญเร่งด่วนที่รัฐบาลจะต้องรีบดําเนินการคือ การบรรเทาภาระค่าครองชีพและควบคุมราคาพลังงาน ซึ่งเป็นผลมาจากวิกฤติความขัดแย้งในต่างประเทศ จนส่งผลกระทบต่อปัญหาปากท้องของประชาชน ผ่านกลไกคณะกรรมการเฉพาะกิจเพื่อบริหารสถานการณ์วิกฤตเศรษฐกิจที่เพิ่งตั้งขึ้น การเพิ่มกําลังซื้อของผู้มีรายได้น้อย ผู้สูงอายุ และการลงทะเบียนเพื่อสวัสดิการแห่งรัฐรอบใหม่ การกระตุ้นเศรษฐกิจควบคู่ไปกับการควบคุมโรคโควิดและโรคฝีดาษลิงให้อยู่ในวงจํากัด การป้องกันแก้ไขปัญหาน้ําท่วมในช่วงหน้าฝนและฤดูมรสุม และการเตรียมเป็นเจ้าภาพจัดการประชุมผู้นําเขตเศรษฐกิจเอเปกที่กําลังจะมาถึงในช่วงปลายปีนี้
“สิ่งที่รัฐบาลทํามาแล้วก็จะต้องสานต่อให้สมบูรณ์ ทั้งการพัฒนาโครงสร้างพื้นฐานด้านคมนาคม ต่อราง เสริมทาง โยงน้ํา เชื่อมฟ้า กระจายความเจริญทุกทิศทั่วไทยและเชื่อมโยงการค้าชายแดน การบริหารจัดการทรัพยากรน้ําเพื่อแก้ปัญหาน้ําท่วมน้ําแล้งระยะยาว โครงการ EEC และ EECi การพัฒนาโครงสร้างพื้นฐานด้านดิจิทัล ระบบ e-Payment และ 5G การส่งเสริมเอสเอ็มอีและสตาร์ทอัพ การเพิ่มพื้นที่ป่า เพิ่มรายได้เกษตรกร และส่งเสริมไม้มีค่า การดึงดูดชาวต่างชาติที่มีศักยภาพสูง การแก้ไขกฎหมายให้ทันสมัย การปรับโฉมเมืองใหม่ นําสายไฟฟ้าลงดิน พัฒนาแหล่งน้ํา และอื่น ๆ ที่อยู่ในแผนอีกมากมาย จึงขอให้ทุกฝ่ายหันหน้ามาร่วมกัน ก้าวข้ามความขัดแย้ง ยึดประโยชน์ของส่วนรวมมากกว่าประโยชน์ส่วนบุคคลหรือกลุ่มหนึ่งกลุ่มใด” นายธนกร กล่าว
รัฐบาลไทย-ข่าวทำเนียบรัฐบาล-รองปลัดเกษตรฯ เข้าร่วมเสนอความเห็นและแนวทางส่งเสริมและสนับสนุนการปลูกกัญชง กัญชา กระท่อม และพืชเศรษฐกิจใหม่ของไทย
วันพฤหัสบดีที่ 8 กรกฎาคม 2564
รองปลัดเกษตรฯ เข้าร่วมเสนอความเห็นและแนวทางส่งเสริมและสนับสนุนการปลูกกัญชง กัญชา กระท่อม และพืชเศรษฐกิจใหม่ของไทย
รองปลัดเกษตรฯ เข้าร่วมเสนอความเห็นและแนวทางส่งเสริมและสนับสนุนการปลูกกัญชง กัญชา กระท่อม และพืชเศรษฐกิจใหม่ของไทย
วันที่ 8 กรกฎาคม พ.ศ. 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจาก ดร.ทองเปลว กองจันทร์ ปลัดกระทรวงเกษตรและสหกรณ์ เข้าร่วมประชุมคณะกรรมาธิการการเกษตรและสหกรณ์ โดยมีนางกันตวรรณ ตันเถียร ประธานคณะกรรมาธิการ คณะกรรมาธิการ โฆษกคณะกรรมาธิการ ผู้แทนกรมวิชาการการเกษตรและผู้แทนกรมส่งเสริมการเกษตรเข้าร่วมประชุมผ่านระบบ Zoom ณ ห้องประชุมกระทรวงเกษตรและสหกรณ์
ทั้งนี้ ในส่วนของกระทรวงเกษตรและสหกรณ์ได้พิจารณาเสนอความเห็นและแนวทางส่งเสริมและสนับสนุนการปลูกกัญชง กัญชา กระท่อม และพืชเศรษฐกิจใหม่ของไทย เพื่อให้มีเกิดการเตรียมความพร้อม สนับสนุนให้เป็นพืชเศรษฐกิจตามนโยบายของรัฐบาล รวมถึงสร้างโอกาสทางเศรษฐกิจสร้างรายได้ให้ประชาชนต่อไป
รัฐบาลไทย-ข่าวทำเนียบรัฐบาล-บขส. ยืนยันกรณีแชร์ บ.ขนส่งเลิกจ้างที่สมุทปราการ ไม่เกี่ยวข้องกับ บขส.
วันเสาร์ที่ 11 ธันวาคม 2564
บขส. ยืนยันกรณีแชร์ บ.ขนส่งเลิกจ้างที่สมุทปราการ ไม่เกี่ยวข้องกับ บขส.
บขส. ยังคงให้บริการตามปกติ เพื่ออํานวยความสะดวกในการเดินทางและการขนส่งสินค้าแก่ประชาชน
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า ตามที่มีสื่อออนไลน์เผยแพร่ข่าว โดยใช้หัวข้อข่าวว่า "ข่าวร้ายรับปีใหม่ บริษัทขนส่งแห่งหนึ่งในจังหวัดสมุทราปราการประกาศแจ้งปิดกิจการก่อนสิ้นปี" บขส. ขอแจ้งว่าข่าวดังกล่าวไม่เกี่ยวข้องกับ บขส.
โดย บขส. ยังคงให้บริการตามปกติ เพื่ออํานวยความสะดวกในการเดินทางและการขนส่งสินค้าแก่ประชาชนอย่างต่อเนื่อง เข้าสู่ปี 91 รวมทั้งมุ่งมั่นจะดําเนินกิจการเพื่อประโยชน์ของประชาชน ตามนโยบายกระทรวงคมนาคมต่อไป
รัฐบาลไทย-ข่าวทำเนียบรัฐบาล-รมว.เฮ้ง ห่วง 18 ชีวิตลูกเรือไทย ส่ง พล.ต.ต.นันทชาติ รุดเข้าช่วยเหลือกลางทะเลภูเก็ต
วันพุธที่ 9 มีนาคม 2565
รมว.เฮ้ง ห่วง 18 ชีวิตลูกเรือไทย ส่ง พล.ต.ต.นันทชาติ รุดเข้าช่วยเหลือกลางทะเลภูเก็ต
รมว.เฮ้ง ห่วง 18 ชีวิตลูกเรือไทย ส่ง พล.ต.ต.นันทชาติ รุดเข้าช่วยเหลือกลางทะเลภูเก็ต
เมื่อวันที่8มีนาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้พลตํารวจตรีนันทชาติศุภมงคลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานลงพื้นที่เพื่อช่วยเหลือลูกเรือไทยในเรือประมงทะเลณท่าเทียบเรือรัษฎาจังหวัดภูเก็ตโดยพล.ต.ต.นันทชาติกล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีได้ให้ความสําคัญกับการยกระดับการป้องกันและแก้ไขปัญหาการค้ามนุษย์สู่Tier 2เพื่อให้เป็นไปตามมาตรฐานสากลและองค์การแรงงานระหว่างประเทศควบคู่กับการขับเคลื่อนนโยบายการป้องกันและขจัดการทําประมงที่ผิดกฎหมายขาดการรายงานและไร้การควบคุม(IUU Fishing)โดยการตรวจในครั้งนี้เป็นบูรณาการการทํางานร่วมกันของหน่วยงานในสังกัดกระทรวงแรงงานตํารวจน้ําและองค์กรภาคประชาสังคม(NGOs)ซึ่งประกอบด้วยStella Marisมูลนิธิไอเจเอมและสํานักงานกฎหมายเอสอาร์ทั้งนี้เพื่อให้หน่วยที่เกี่ยวข้องมีความเข้าใจที่ตรงกันและนําข้อท้าทายหรืออุปสรรคจากการออกตรวจที่พบร่วมกันมาปรับปรุงแก้ไขเพื่อให้การดําเนินการให้ความคุ้มครองแรงงานในภาคประมงเป็นไปอย่างมีประสิทธิภาพมากยิ่งขึ้น
พล.ต.ต.นันทชาติกล่าวต่อว่าท่านสุชาติชมกลิ่นรัฐมนตรีว่าการกระทรวงแรงงานได้มอบหมายให้ผมและคณะลงพื้นที่จังหวัดภูเก็ตเพื่อช่วยเหลือลูกเรือไทย18คนบนเรือชูมีที่ร้องขอความช่วยเหลือจากกระทรวงแรงงานเบื้องต้นพบเดินทางมาจากประเทศอินโดนีเซียและห่างจากแหลมพรหมเทพประมาณ39ไมล์ทะเลหรือราว70กิโลเมตรจึงเร่งสกัดเพื่อตรวจสอบข้อเท็จจริงจากการสอบถามลูกเรือให้ข้อมูลว่าได้ขึ้นเรือไปทํางานกับนายจ้างเมื่อเดือนกุมภาพันธ์ปี2564และหมดสัญญาจ้างในเดือนพฤศจิกายน2564ผ่านมา3เดือนนายจ้างไม่ยอมส่งกลับคืนสู่ฝั่งอ้างท่าเรือไม่อนุญาตให้เข้าเทียบเพราะสถานการณ์โควิด-19ส่งผลให้แรงงานถูกบีบให้ทํางานต่ออย่างผิดกฎหมายและไม่ได้รับความคุ้มครองในฐานะแรงงานหากเกิดปัญหาเจ็บป่วยล้มตายถือว่าตายฟรีเพราะไม่มีสัญญาจ้างคุ้มครองและที่สําคัญทุกคนในเรือทั้ง18ชีวิตยังไม่เคยฉีดวัคซีนป้องกันโรคโควิด-19แม้แต่เข็มเดียวโดย16คนหมดสัญญาจ้างงานและ5คนมีความประสงค์กลับภูมิลําเนาหลังจากนี้กระทรวงแรงงานโดยกรมสวัสดิการและคุ้มครองแรงงานกระทรวงการพัฒนาสังคมและความมั่นคงของมนุษย์และตํารวจจะมีการนําลูกเรือที่ประสงค์จะกลับเข้าฝั่งมาตรวจสอบเอกสารและจะมีการขยายผลดําเนินคดีในแต่ละบทกฎหมายว่าเข้าข่ายผิดข้อกฎหมายใดบ้างซึ่งจะมีสหวิชาชีพเข้าร่วมสอบด้วย
+++++++++++++++++++
กองเผยแพร่และประชาสัมพันธ์
9มีนาคม2565
รัฐบาลไทย-ข่าวทำเนียบรัฐบาล-ชัยวุฒิ ย้ำ PDPA คุ้มครอง ปชช. ถ่ายรูปและโพสต์ได้ เเต่ต้องไม่ทำให้ผู้อื่นเสียหาย
วันพฤหัสบดีที่ 2 มิถุนายน 2565
ชัยวุฒิ ย้ํา PDPA คุ้มครอง ปชช. ถ่ายรูปและโพสต์ได้ เเต่ต้องไม่ทําให้ผู้อื่นเสียหาย
ชัยวุฒิ ย้ํา PDPA คุ้มครอง ปชช. ถ่ายรูปและโพสต์ได้ เเต่ต้องไม่ทําให้ผู้อื่นเสียหาย
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) เปิดเผยว่า วันที่ 1 มิถุนายน 2565 นี้ ก็จะเป็นวันสําคัญที่พระราชบัญญัติคุ้มครองข้อมูลส่วนบุคคลจะมีผลบังคับใช้ ข้อมูลส่วนบุคคลของเราก็คือข้อมูลที่เราไปติดต่อธุรกิจ ติดต่อร้านค้าต่าง ๆ เราก็จะให้ชื่อ ที่อยู่ เบอร์โทรศัพท์ และข้อมูลส่วนตัวต่าง ๆ ในการทําธุรกรรมที่เรามีกิจการ เช่นอาจจะมีบริษัทประกันภัยชีวิต ธนาคาร ร้านค้าออนไลน์ หรือการไปซื้อยา ไปร้านเสริมสวย เค้าจะมีข้อมูลของลูกค้าที่เราไปให้ไว้ ข้อมูลเหล่านี้จะได้รับความคุ้มครองตามกฎหมาย คือ ร้านค้าหรือธุรกิจที่เก็บข้อมูลร้านค้าจะต้องเก็บให้ดี ห้ามให้รั่วไหล หรือห้ามเอาไปขาย หรือเอาไปใช้ประโยชน์ในทางมิชอบ ซึ่งอันนี้มีความผิดตามกฎหมายนี้
ประชาชนก็จะมีสิทธิ์ในข้อมูลของตัวเอง ถ้าท่านไม่ให้ความยินยอมร้านค้าหรือธุรกิจที่เอาข้อมูลของท่านไป จะเอาข้อมูลนั้นไปใช้ไม่ได้ ซึ่งอันนี้ก็เป็นกฎหมายที่มีประโยชน์จริงๆในการคุ้มครองข้อมูลของประชาชนเพื่อให้ประชาชนมีความมั่นใจในการให้ข้อมูลกับกิจการร้านค้าต่างๆซึ่งจะทําให้เกิดความเชื่อมั่นในระบบเศรษฐกิจดิจิทัลมากขึ้น
ส่วนที่มีข้อกังวลเกี่ยวกับ PDPA หรือ พระราชบัญญัติคุ้มครองข้อมูลส่วนบุคคล ก็คือการถ่ายภาพ ก็เรียนว่า การที่เราไปถ่ายภาพแล้วไปติดบุคคลอื่นเข้ามาในภาพ ซึ่งเราไม่รู้จักแล้วติดโดยบังเอิญ อันนี้ไม่มีความผิด แม้ว่าเราจะเอาภาพนั้นไปโพสต์ไปใช้ในเรื่องส่วนตัว ถ้าไม่ได้ไปทําให้เค้าเสียหาย ไม่ได้ตั้งใจไปให้เค้าเกิดความเสื่อมเสีย มันไม่มีความผิด อันนี้ไม่ถือว่าเป็นความผิดพระราชบัญญัติคุ้มครองข้อมูลส่วนบุคคล รวมถึงเรื่องกล้องวงจรปิดที่เราติดไว้ที่บ้าน แล้วไปติดภาพของคนที่เดินผ่านไปผ่านมา ถ้าเราไม่ได้เอาไปใช้ประโยชน์ในทางที่มิชอบ เป็นข้อมูลที่เราเก็บไว้เพื่อป้องกันอาชญากรรมก็ไม่มีความผิด
อย่างไรก็ตาม นายชัยวุฒิ ยังย้ําด้วยว่า กฎหมายคุ้มครองข้อมูลส่วนบุคคล หรือที่เรียกย่อๆ ว่า PDPA เป็นกฎหมายที่คุ้มครองสิทธิของประชาชน ดูแลประชาชนในเรื่องข้อมูลข่าวสารของท่าน ไม่ใช่กฎหมายที่มุ่งจะไปเอาผิดหรือลงโทษใครเพราะงั้นไม่ต้องวิตกกังวล เพียงแต่ว่า ถ้าข้อมูลของท่านมีการรั่วไหล มีการนําไปใช้ที่ไม่ถูกต้อง ท่านก็ร้องเรียนติดต่อเข้ามาได้ ตามกฎหมายก็สามารถดําเนินคดีเอาผิดกับคนที่เอาข้อมูลไปใช้ได้ ก็ทําให้ข้อมูลส่วนตัวของท่านได้รับความคุ้มครอง เป็นประโยชน์ต่อพี่น้องประชาชนทุกคนแน่นอน
**********************
รัฐบาลไทย-ข่าวทำเนียบรัฐบาล-โฆษกรัฐบาลสวน “เพื่อไทย” หน้าไม่อาย ไม่ปฏิเสธดีล 30 ส.ส.รัฐบาลล้มเก้าอี้นายกฯ ชี้ว่าแต่เขาอิเหนาเป็นเอง ยอมกลืนน้ำลายตัวเองเพื่อหวังจะกลับมาเป็นรัฐบาล
วันอังคารที่ 26 เมษายน 2565
โฆษกรัฐบาลสวน “เพื่อไทย” หน้าไม่อาย ไม่ปฏิเสธดีล 30 ส.ส.รัฐบาลล้มเก้าอี้นายกฯ ชี้ว่าแต่เขาอิเหนาเป็นเอง ยอมกลืนน้ําลายตัวเองเพื่อหวังจะกลับมาเป็นรัฐบาล
โฆษกรัฐบาลสวน “เพื่อไทย” หน้าไม่อาย ไม่ปฏิเสธดีล 30 ส.ส.รัฐบาลล้มเก้าอี้นายกฯ ชี้ว่าแต่เขาอิเหนาเป็นเอง ยอมกลืนน้ําลายตัวเองเพื่อหวังจะกลับมาเป็นรัฐบาล เชื่อ ส.ส.รัฐบาลไม่มีใครคิดสั้น
วันที่ 26 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย และผู้นําฝ่ายค้านในสภาผู้แทนราษฎร ระบุว่า การดีล ส.ส. 30 เสียงจากฝ่ายรัฐบาลให้มาอยู่ฝ่ายค้าน เพื่อลงมติไม่ไว้วางใจ พล.อ.ประยุทธ์ จันทร์โอชา นายกฯ และ รมว.กลาโหม ในการอภิปรายไม่ไว้วางใจนั้น การประสานบุคคลหรือพรรคการเมืองต่าง ๆ ขณะนี้ยังไม่ได้ดําเนินการ แต่หากมีความจําเป็นต้องพูดคุยกันเพื่อบ้านเมือง ก็เป็นวิธีการที่ไม่เสียหายอะไรว่า ไม่อยากเชื่อว่าคําพูดเหล่านี้จะหลุดออกมาจากปากของคนที่เป็นถึงระดับผู้นําฝ่ายค้านในสภาผู้แทนราษฎร แสดงให้เห็นว่าข้อมูลที่ฝ่ายค้านจะนํามาอภิปรายนั้นไม่ได้มีอะไรเด็ดหรือใหม่ไปกว่าครั้งที่ผ่าน ๆ มา จึงคิดจะยืมมือ ส.ส.รัฐบาลมาล้มรัฐบาล ทั้ง ๆ ที่ ที่ผ่านมาฝ่ายค้านมักตําหนิ ส.ส.ฝ่ายค้านที่เปลี่ยนขั้วมาอยู่กับพรรคร่วมรัฐบาลว่าเป็นงูเห่า เป็นพฤติกรรมน่ารังเกียจ แต่สุดท้ายก็ว่าแต่เขาอิเหนาเป็นเอง ทําได้ทุกอย่างแม้กระทั่งกลืนน้ําลายตัวเองเพียงเพื่อหวังให้ตัวเองได้กลับมามีอํานาจอีกครั้ง ซึ่งถือเป็นเรื่องที่น่าละอาย แสดงให้เห็นได้อย่างชัดเจนว่า ฝ่ายค้านยุคนี้ไร้น้ํายา
"ยืนยันว่ารัฐบาลไม่ได้รู้สึกกังวลอะไร ยังคงมุ่งทํางานเพื่อแก้ไขปัญหาความเดือดร้อนให้กับประชาชนตามปกติ มากกว่าที่จะโต้ตอบกันไปมาทางการเมือง รวมทั้งพร้อมที่จะชี้แจงต่อสภาฯ ทั้งนี้ เชื่อว่าไม่มี ส.ส.รัฐบาลคนไหนกล้าคิดสั้น หนีจากพรรคร่วมรัฐบาลที่มีนโยบายโดนใจประชาชนมากมาย เพื่อไปอยู่กับฝ่ายค้านที่ไม่ได้นึกถึงความเดือดร้อนของประชาชนเป็นหลัก แต่นึกถึงหนทางที่จะทําให้ตัวเองได้กลับมามีอํานาจอีกครั้ง ซึ่งเท่ากับว่าขาข้างหนึ่งเลือกที่จะก้าวไปรอเป็นฝ่ายค้านในการเลือกตั้งสมัยหน้าก่อนแล้ว เพราะนึกถึงตัวเองก่อนนึกถึงประชาชน ซึ่งหากใครคิดแบบนั้นเชื่อว่าประชาชนรอลงโทษในการเลือกตั้งสมัยหน้าอย่างแน่นอน" นายธนกร กล่าว
..............................
รัฐบาลไทย-ข่าวทำเนียบรัฐบาล-​รองปลัดฯ วรวรรณ เปิดการสัมมนาเชิงปฏิบัติการเสริมสร้างองค์ความรู้ ในการพัฒนาเครือข่าย อุตสาหกรรมรักษ์สิ่งแวดล้อมและการส่งเสริมธรรมาภิบาลสิ่งแวดล้อมอย่างยั่งยืน
วันพุธที่ 17 สิงหาคม 2565
​รองปลัดฯ วรวรรณ เปิดการสัมมนาเชิงปฏิบัติการเสริมสร้างองค์ความรู้ ในการพัฒนาเครือข่าย อุตสาหกรรมรักษ์สิ่งแวดล้อมและการส่งเสริมธรรมาภิบาลสิ่งแวดล้อมอย่างยั่งยืน
​รองปลัดฯ วรวรรณ เปิดการสัมมนาเชิงปฏิบัติการเสริมสร้างองค์ความรู้ในการพัฒนาเครือข่ายอุตสาหกรรมรักษ์สิ่งแวดล้อมและการส่งเสริมธรรมาภิบาลสิ่งแวดล้อมอย่างยั่งยืน
วันนี้ (17 สิงหาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานในพิธีเปิดการสัมมนาเชิงปฏิบัติการเสริมสร้างองค์ความรู้ในการพัฒนาเครือข่ายอุตสาหกรรมรักษ์สิ่งแวดล้อมและการส่งเสริมธรรมาภิบาลสิ่งแวดล้อมอย่างยั่งยืน เพื่อเสริมสร้างองค์ความรู้ในการพัฒนาเครือข่ายอุตสาหกรรมรักสิ่งแวดล้อมและการส่งเสริมธรรมาภิบาลสิ่งแวดล้อมในสถานประกอบการอุตสาหกรรมโดยการบูรณาการทุกภาคส่วนที่เกี่ยวข้องทั้งในระดับจังหวัดและภูมิภาครวมถึงการแลกเปลี่ยนเรียนรู้ระหว่างเครือข่ายอุตสาหกรรมและสิ่งแวดล้อมและผู้ประกอบการที่นําหลักธรรมาภิบาลสิ่งแวดล้อมมาใช้ในสถานประกอบการจนประสบผลสําเร็จนําไปสู่การขยายผลเกิดเครือข่ายอุตสาหกรรมรักสิ่งแวดล้อมและสถานประกอบการผ่านเกณฑ์ธรรมาภิบาลสิ่งแวดล้อมมากขึ้นและเพื่อการอยู่ร่วมกันของสถานประกอบการอุตสาหกรรมและชุมชนได้อย่างยั่งยืน โดยมีนายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน กล่าวรายงานผ่านทางระบบออนไลน์ Zoom Meeting ณ ห้องประชุม อก.2 ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานสักขีพยานในพิธีลงนามบันทึกข้อตกลงความร่วมมือระหว่าง สมอ. กับ สสว.
วันอังคารที่ 7 มิถุนายน 2565
ปลัดกอบชัยฯ เป็นประธานสักขีพยานในพิธีลงนามบันทึกข้อตกลงความร่วมมือระหว่าง สมอ. กับ สสว.
ปลัดกอบชัยฯ เป็นประธานสักขีพยานในพิธีลงนามบันทึกข้อตกลงความร่วมมือระหว่าง สมอ. กับ สสว.
วันนี้ (7 มิถุนายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานสักขีพยานในพิธีลงนามบันทึกข้อตกลงความร่วมมือ เรื่อง "การพัฒนาและบูรณาการเชื่อมโยงข้อมูลและการใช้ประโยชน์ของข้อมูลระหว่างหน่วยงาน" ระหว่างสํานักงานมาตรฐานผลิตภัณฑ์อุตสาหกรรม (สมอ.) และสํานักงานส่งเสริมวิสาหกิจขนาดกลางและขนาดย่อม (สสว.) เพื่อเป็นแรงผลักดันในการขับเคลื่อนการให้บริการประชาชนผ่านระบบอิเล็กทรอนิกส์ (e-service) โดยใช้ "หนึ่งรหัสผ่าน หนึ่งผู้ประกอบการ" (One Idenification: ID One SMEs) ณ ห้องประชุม 1801 ชั้น 18 สํานักงานส่งเสริมวิสาหกิจขนาดกลางและขนาดย่อม
สําหรับการลงนามบันทึกข้อตกลงความร่วมมือในครั้งนี้ จะช่วยให้ทุกภาคส่วนสามารถร่วมมือกันเพื่อช่วยให้การบริการและอํานวยความสะดวกแก่ผู้ประกอบการวิสาหกิจขนากลางและขนาดย่อม ในการขอรับบริการต่างๆ รวมถึงการเข้าถึงมาตรการ ความช่วยเหลือและโครงการต่างๆ จากหน่วยงานภาครัฐ มีความสะดวกและเกิดประโยชน์อย่างยั่งยืน
รัฐบาลไทย-ข่าวทำเนียบรัฐบาล-ปลัด สธ. เผยติดตามผู้เดินทางจาก 8 ประเทศเสี่ยงแล้ว 26% ยังไม่พบโควิดทุกสายพันธุ์ รวมทั้งโอไมครอน
วันศุกร์ที่ 3 ธันวาคม 2564
ปลัด สธ. เผยติดตามผู้เดินทางจาก 8 ประเทศเสี่ยงแล้ว 26% ยังไม่พบโควิดทุกสายพันธุ์ รวมทั้งโอไมครอน
ปลัดกระทรวงสาธารณสุข เผย มีผู้เดินทางเข้าประเทศไทยจาก 8 ประเทศที่พบโควิดสายพันธุ์โอไมครอน 333 คน ออกจากประเทศแล้ว 61 คน ครบกําหนด 14 วันแล้ว 105 คน เหลือที่ต้องติดตาม 167 คน และติดตามได้แล้ว 26% ยังไม่พบผู้ติดเชื้อโควิด 19 โดยเฉพาะสายพันธุ์โอไมครอน
ปลัดกระทรวงสาธารณสุข เผย มีผู้เดินทางเข้าประเทศไทยจาก8 ประเทศที่พบโควิดสายพันธุ์โอไมครอน 333 คน ออกจากประเทศแล้ว 61 คน ครบกําหนด 14 วันแล้ว 105 คน เหลือที่ต้องติดตาม 167 คน และติดตามได้แล้ว 26% ยังไม่พบผู้ติดเชื้อโควิด 19 โดยเฉพาะสายพันธุ์โอไมครอน เร่งติดตามเพื่อตรวจหาเชื้อ รักษาและคุมไว้สังเกตจนครบเพื่อสร้างความมั่นใจและความปลอดภัย ย้ําไม่มีการรับผู้เดินทางเข้ามาเพิ่มเติม
วันนี้ (3 ธันวาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงความคืบหน้าการติดตามเฝ้าระวังโควิดสายพันธุ์โอไมครอน ว่า ข้อมูลผู้เดินทางเข้าประเทศไทย จาก 8 ประเทศที่พบสายพันธุ์โอไมครอน ได้แก่ บอตสวานา เอสวาตีนี เลโซโท มาลาวี นามิเบีย แอฟริกาใต้ โมซัมบิก และซิมบับเว ตั้งแต่วันที่ 15 - 27 พฤศจิกายน 2564 ที่เข้ามาในระบบแซนด์บ็อกซ์และระบบกักตัว มีทั้งสิ้น 333 คน พบว่าเดินทางออกจากประเทศไทยไปแล้ว 61 คน อยู่ประเทศไทยจนครบ 14 วันแล้ว 105 คน เหลือที่ต้องติดตามอีก 167 คน ขณะนี้ได้รับรายงานเบื้องต้นว่าติดตามได้แล้วจํานวน 44 คน คิดเป็น 26% เบื้องต้นผลการตรวจ RT-PCR ยังไม่พบเชื้อโควิด 19 และสายพันธุ์โอไมครอน ถือว่ามีความปลอดภัย ได้เร่งติดตามผู้เดินทางจํานวนที่เหลือให้มารับการตรวจ รักษาและคุมไว้สังเกตต่อไป
"ผู้เดินทางเข้าประเทศกลุ่มนี้ แม้จะมาจากพื้นที่ที่พบสายพันธุ์โอไมครอน แต่จัดว่าเป็นกลุ่มเสี่ยงต่ํา เนื่องจากที่ผ่านมากลุ่มประเทศแอฟริกาจะเข้าประเทศไทยด้วยระบบแซนด์บ็อกซ์และกักตัว ซึ่งมีข้อกําหนดว่าต้องได้รับวัคซีนครบโดส มีผลการตรวจหาเชื้อ RT-PCR เป็นลบก่อนเข้าประเทศ 72 ชั่วโมง ตรวจ RT-PCR ซ้ําตั้งแต่วันแรกที่มาถึง และตรวจ ATK อีกครั้งเมื่ออยู่ในแซนด์บ็อกซ์ครบ 7 วัน จึงเดินทางต่อได้ แต่ที่ต้องติดตามให้มาตรวจหาเชื้อก็เพื่อให้เกิดความมั่นใจเพิ่มมากขึ้น" นายแพทย์เกียรติภูมิกล่าว
นายแพทย์เกียรติภูมิกล่าวต่อว่า กระทรวงสาธารณสุข เสนอให้งดลงทะเบียนขอเข้าประเทศสําหรับผู้ที่จะเดินทางมาจาก8 ประเทศดังกล่าว ตั้งแต่วันที่ 27 พฤศจิกายน 2564 ส่วนที่ได้รับอนุญาตแล้วสามารถเดินทางเข้ามาได้ถึงวันที่ 30 พฤศจิกายน และให้เข้าสู่ระบบการกักตัว 14 วันทั้งหมดเพื่อตรวจหาเชื้อเป็นระยะ ขณะนี้ยังตรวจไม่พบเชื้อ และตั้งแต่วันที่ 1 ธันวาคมที่ผ่านมา ห้ามไม่ให้เดินทางเข้าประเทศ ยกเว้นคนไทยที่ต้องการเดินทางกลับประเทศ ซึ่งจะส่งเข้าระบบการกักตัว จึงไม่ต้องกังวล ส่วนผู้เดินทางจากประเทศอื่นๆ ในทวีปแอฟริกา กําหนดให้ต้องเข้าสู่ระบบการกักตัว 14 วันและตรวจหาเชื้อ 3 ครั้งเช่นกัน เพื่อความมั่นใจและปลอดภัยสูงสุดสําหรับประชาชนไทย
*************************** 3 ธันวาคม 2564
รัฐบาลไทย-ข่าวทำเนียบรัฐบาล-การประชุมเชิงปฏิบัติการ "การจัดทำข้อมูลตัวชี้วัดผลิตภัณฑ์มวลรวมสีเขียว ภายใต้กิจกรรมการจัดทำตัวชี้วัดผลิตภัณฑ์มวลรวมสีเขียวภาคอุตสาหกรรม ปี 64
วันจันทร์ที่ 20 กันยายน 2564
การประชุมเชิงปฏิบัติการ "การจัดทําข้อมูลตัวชี้วัดผลิตภัณฑ์มวลรวมสีเขียว ภายใต้กิจกรรมการจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ปี 64
สํานักงานปลัดกระทรวงอุตสาหกรรม โดยกองยุทธศาสตร์และแผนงาน จัดการประชุมเชิงปฏิบัติการ (Workshop) การจัดทําข้อมูลตัวชี้วัดผลิตภัณฑ์มวลรวมสีเขียว (Green GDP) ผ่านระบบการประชุมทางไกล (โปรแกรม Zoom Meeting)
การประชุมเชิงปฏิบัติการ "การจัดทําข้อมูลตัวชี้วัดผลิตภัณฑ์มวลรวมสีเขียว ภายใต้กิจกรรมการจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ปี 64
วันนี้ (20 กันยายน 2564) สํานักงานปลัดกระทรวงอุตสาหกรรม โดยกองยุทธศาสตร์และแผนงาน จัดการประชุมเชิงปฏิบัติการ (Workshop) การจัดทําข้อมูลตัวชี้วัดผลิตภัณฑ์มวลรวมสีเขียว (Green GDP) ภายใต้กิจกรรมการจัดทําตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ประจําปีงบประมาณ 2564 โดยมี นายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม เป็นประธานการประชุมฯ มีผู้แทนจากหน่วยงานในสังกัดกระทรวงอุตสาหกรรม หน่วยงานภายนอก อาทิ กรมควบคุมมพิษ สํานักงานพัฒนาวิทยาศาสตร์และเทคโนโลยีแห่งชาติ สํานักงานนโยบายและแผนทรัพยากรธรรมชาติและสิ่งแวดล้อม สํานักงานสภาพัฒนาการเศรษฐกิจและสังคมแห่งชาติ กรมพัฒนาพลังงานทดแทนและอนุรักษ์พลังงาน มหาวิทยาลัยราชภัฏธนบุรี มหาวิทยาลัยเกษตรศาสตร์ ร่วมประชุม ผ่านระบบการประชุมทางไกล (โปรแกรม Zoom Meeting)
โดยในที่ประชุม ดร.อาทิตย์ พัฒนพงศ์ชัย วิศวกรเชี่ยวชาญ กรมส่งเสริมอุตสาหกรรม ได้นําเสนอแนวทางการกําหนดนโยบายของหน่วยงานที่เกี่ยวข้องกับอุตสาหกรรมสีเขียวเพื่อเชื่อมโยงกับเป้าหมายการพัฒนาที่ยั่งยืน (Sustainable Development Goal: SDGs) และแนวคิด BCG Model แนวทางการกําหนดนโยบาย Green GDP ให้สอดคล้องกับ SDGs การพัฒนาโครงการ Bio-economy และ Circular-economy ภายใต้กรอบ Green-economy การจัดทําข้อมูลตัวชี้วัด Green GDP ให้สอดคล้องกับ BCG Model และ SD Goal การแปลงผลกระทบสิ่งแวดล้อมทั้งบวกและลบให้อยู่ในรูปเศรษฐศาสตร์และแนวทางการประยุกต์ใช้ Green GDP ของกระทรวงอุตสาหกรรม
นอกจากนี้ รศ.ดร.เศรษฐ์ สัมภัตตะกุล มหาวิทยาลัยเชียงใหม่ ได้นําเสนอการใช้แพลตฟอร์มออนไลน์ในการจัดทําข้อมูลตัวชี้วัดผลิตภัณฑ์มวลรวมสีเขียว และจัดทําตัวชี้วัดสมรรถนะทางด้านสิ่งแวดล้อม นําเสนอโดย ดร.เอกพร นวภานันท์มหาวิทยาลัยเชียงใหม่
นอกจากนี้ ภายในงานผู้เข้าร่วมการประชุมเชิงปฏิบัติการฯ ยังได้มีโอกาสทดสอบระบบสําหรับการจัดทําข้อมูลตัวชี้วัดผลิตภัณฑ์มวลรวมสีเขียว (Green GDP) เพื่อให้ทราบวิธีการเข้าใช้งานและประมวลผล รวมถึงร่วมให้ข้อคิดเห็นเพื่อการพัฒนาระบบให้มีประสิทธิภาพ และแนวทางการต่อยอดการใช้งานของระบบในอนาคต
รัฐบาลไทย-ข่าวทำเนียบรัฐบาล-เร่งจ่ายเงินเยียวยาผู้ประกันตน ม.33 ในพื้นที่สีแดงเข้ม เริ่ม 4 ส.ค. 64
วันพุธที่ 4 สิงหาคม 2564
เร่งจ่ายเงินเยียวยาผู้ประกันตน ม.33 ในพื้นที่สีแดงเข้ม เริ่ม 4 ส.ค. 64
....
มาแล้วครับ ความคืบหน้าการจ่ายเงินเยียวยาผู้ประกันตน ม.33 ในพื้นที่ควบคุมสูงสุดและเข้มงวด 13 จังหวัด 9 ประเภทกิจการ ที่ได้รับผลกระทบจากโควิด-19 กว่า 3 ล้านคน โดยจะเริ่มจ่ายเงินตั้งแต่วันที่ 4 ส.ค. 64 เป็นต้นไป แบ่งเป็น
.
1.ผู้ประกันตน ม.33 รับเงินเยียวยา 2 ส่วน คือ เงินชดเชย 50% ของค่าจ้าง สูงสุด 7,500 บ. และเงินชดเชยเพิ่มเติมอีก 2,500 บ./คน ที่จะได้รับตั้งแต่วันที่ 4 – 6 ส.ค. 64 (เฉพาะ จ.ฉะเชิงเทรา ชลบุรี และอยุธยา ได้รับวันที่ 9 ส.ค. 64)
.
2.นายจ้าง ม.33 รับเงินเยียวตามจํานวนลูกจ้าง หัวละ 3,000 บาท สูงสุด 200 คน ภายในวันที่ 6 ส.ค. 64 (เฉพาะ จ.ฉะเชิงเทรา ชลบุรี และอยุธยา ได้รับวันที่ 9 ส.ค. 64)
.
สําหรับกรณีที่ ศบค. ได้ปรับเพิ่มพื้นที่ควบคุมสูงสุดและเข้มงวดอีก 16 จังหวัด รวม 29 จังหวัดนั้น ทางกระทรวงแรงงานชี้แจงว่ามาตรการจ่ายเงินเยียวยาและชดเชยจะต้องทยอยพิจารณาจ่ายเป็นรอบ ๆ ไป โดยขณะนี้อยู่ระหว่างการสรุปยอดตัวเลขผู้ประกันตนเพิ่มเติม
Cr. กระทรวงแรงงาน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดฯ แรงงาน ลงพื้นที่ จ.ตาก เตรียมความพร้อมนำต่างด้าวเข้ามาทำงานกับนายจ้างในประเทศตามระบบ MoU
วันอังคารที่ 30 พฤศจิกายน 2564
ปลัดฯ แรงงาน ลงพื้นที่ จ.ตาก เตรียมความพร้อมนําต่างด้าวเข้ามาทํางานกับนายจ้างในประเทศตามระบบ MoU
...
วันที่ 30 พฤศจิกายน 2564 นายบุญชอบ สุทธมนัสวงษ์ ปลัดกระทรวงแรงงาน ลงพื้นที่จังหวัดตาก เพื่อตรวจเยี่ยมเตรียมความพร้อมการนําคนต่างด้าวเข้ามาทํางานกับนายจ้างในประเทศตามระบบ MoU โดยได้เข้าพบนายสมชัย กิจเจริญรุ่งโรจน์ รองผู้ว่าราชการจังหวัดตากรักษาราชการแทนผู้ว่าราชการจังหวัดตาก เพื่อหารือข้อราชการในการเตรียมความพร้อมฯ ณ ห้องปฏิบัติราชการผู้ว่าราชการจังหวัดตาก และตรวจเยี่ยมชมด่านพรมแดนแม่สอดแห่งที่ 2 โดยมีนายอรเทพ อินทรสกุล รองอธิบดีกรมการจัดหางาน และหัวหน้าส่วนราชการในสังกัดกระทรวงแรงงานจังหวัดตาก ร่วมลงพื้นที่ ณ อําเภอแม่สอด จังหวัดตาก
นายบุญชอบ กล่าวว่า ในวันนี้ได้ลงพื้นที่จังหวัดตาก เพื่อหารือข้อราชการในการเตรียมความพร้อมการนําเข้าแรงงานต่างด้าวร่วมกับรองผู้ว่าราชการจังหวัดตากฯ จากนั้นเดินทางไปยังด่านพรมแดนแม่สอดแห่งที่ 2 ซึ่งจะเป็นสถานที่คัดกรองแรงงานเบื้องต้นตามขั้นตอนการนําแรงงานต่างด้าวมาทํางานกับนายจ้างในประเทศตาม MoU สําหรับการนําแรงงานต่างด้าวมาทํางาน ขอให้นายจ้างปฏิบัติตามขั้นตอนฯ ทั้ง 8 ขั้นตอนอย่างเคร่งครัด เพื่อร่วมกันลดปัญหาการลักลอบเข้าเมืองแบบผิดกฎหมาย การป้องกันปัญหาการค้ามนุษย์ด้านแรงงาน รวมถึงการแพร่ระบาดของโรคโควิด-19
“สําหรับนายจ้าง สถานประกอบกิจการ หรือคนต่างด้าวที่ต้องการข้อมูลเพิ่มเติม สามารถสอบถามได้ที่สํานักงานจัดหางานกรุงเทพมหานครพื้นที่ 1-10 หรือสํานักงานจัดหางานจังหวัดทุกจังหวัด ที่เป็นที่ตั้งของสถานประกอบการ หรือที่สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนําวิธีการดําเนินการ” ปลัดกระทรวงแรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-ดีอีเอส เผยข้อมูลจากศูนย์ต่อต้านข่าวปลอมพบคนสนใจเฟคนิวส์การเงินมากสุดในสัปดาห์นี้
วันเสาร์ที่ 11 กันยายน 2564
ดีอีเอส เผยข้อมูลจากศูนย์ต่อต้านข่าวปลอมพบคนสนใจเฟคนิวส์การเงินมากสุดในสัปดาห์นี้
ดีอีเอส เผยข้อมูลจากศูนย์ต่อต้านข่าวปลอมพบคนสนใจเฟคนิวส์การเงินมากสุดในสัปดาห์นี้
“นพวรรณ”โฆษกดีอีเอสฝ่ายการเมืองเผยข่าวปลอม3อันดับแรกที่คนสนใจมากสุดเกี่ยวข้องการเงินขณะที่เฟคนิวส์กลุ่มนโยบายรัฐและข่าวสารทางราชการครองพื้นที่ข่าวปลอมในรอบสัปดาห์นี้โดยมีการเชื่อมโยงกับสถานการณ์โควิด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่3-9ก.ย. 64โดยศูนย์ต่อต้านข่าวปลอมมีข้อความที่เข้ามาทั้งสิ้น11,707,171ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน188ข้อความรวมเรื่องที่ต้องดําเนินการตรวจสอบ103เรื่องในจํานวนนี้เป็นข่าวเกี่ยวกับโควิด55เรื่อง
สําหรับช่วงสัปดาห์ล่าสุดนี้เฟคนิวส์ในหมวดหมู่ข่าวนโยบายรัฐบาล/ข่าวสารทางราชการมีสัดส่วนสูงกว่า50%สอดคล้องกับข้อมูลเชิงลึกจากศูนย์ต่อต้านข่าวปลอมโดยพบว่าข่าวปลอมที่มีคนสนใจสูงสุด3อันดับได้แก่อันดับ1เรื่องกรมสรรพากรส่งเอกสารหาประชาชนแจ้งว่าเป็นผู้โชคดีได้รับของรางวัลอันดับ2เรื่องธ.กรุงไทยปล่อยสินเชื่อให้กู้ยืมตั้งแต่5,000 -100,000บาทไม่ต้องค้ําผ่านไลน์@624stlfuและอันดับ3เรื่องไปรษณีย์ไทยโทรแจ้งมีพัสดุยังไม่ได้รับพร้อมให้โอนเงินเพื่อรับพัสดุ
ทั้งนี้จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้ว52เรื่องส่วนใหญ่เป็นข่าวเกี่ยวกับโควิดซึ่งรวมถีงวัคซีนและมาตรการบรรเทาความเดือดร้อนผู้ได้รับผลกระทบจากโควิด
“ประชาชนเป็นอีกหนึ่งภาคส่วนสําคัญของความร่วมมือในการแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*********
รัฐบาลไทย-ข่าวทำเนียบรัฐบาล-ส่งเสริมการปลูกพืชสมุนไพรในเรือนจำ/ทัณฑสถาน
วันศุกร์ที่ 16 กรกฎาคม 2564
ส่งเสริมการปลูกพืชสมุนไพรในเรือนจํา/ทัณฑสถาน
กระทรวงเกษตรฯ ร่วมสนับสนุนกระทรวงยุติธรรม ส่งเสริมการปลูกพืชสมุนไพรในเรือนจํา/ทัณฑสถาน
นายอําพันธุ์เวฬุตันติรองปลัดกระทรวงเกษตรและสหกรณ์ร่วมประชุมระบบทางไกล(Video Conference)ในการประชุมคณะทํางานส่งเสริมการปลูกพืชสมุนไพรในเรือนจํา/ทัณฑสถานครั้งที่1/2564ผ่านระบบโปรแกรมCisco Webex Meetingโดยมีนายสมศักดิ์เทพสุทินรัฐมนตรีว่าการกระทรวงยุติธรรมเป็นประธานซึ่งการประชุมในครั้งนี้เป็นการหารือในเรื่องการบูรณาการการทํางานร่วมกันในการส่งเสริมให้ปลูกพืชสมุนไพรในพื้นที่ที่เหลือของเรือนจํา/ทัณฑสถานทั่วประเทศโดยเบื้องต้นมีเรือนจํา/ทัณฑสถานขอเข้าร่วมโครงการ125แห่งพื้นที่ปลูก147ไร่
สําหรับโครงการดังกล่าวจะสามารถส่งเสริมให้ผู้ต้องขังมีทักษะความรู้ในเรื่องการปลูกพืชสมุนไพรและเรือนจํา/ทัณฑสถานสามารถใช้พื้นที่ที่มีอยู่ให้เกิดประโยชน์ได้อย่างเต็มที่โดยที่ประชุมได้นําร่องส่งเสริมการปลูกฟ้าทะลายโจรเป็นหลักซึ่งเป็นสมุนไพรที่มีความต้องการทางการตลาดสูงเนื่องจากสามารถใช้ในการป้องกันและรักษาอาการจากโรคติดเชื้อไวรัสโคโรน่า2019 (Covid - 19)เบื้องต้นได้
อย่างไรก็ตามกระทรวงเกษตรและสหกรณ์พร้อมสนับสนุนการดําเนินโครงการดังกล่าวในด้านการตรวจสอบความเหมาะสมของพื้นที่การปรับสภาพดินให้มีความเหมาะสมต่อการปลูกสมุนไพรด้านองค์ความรู้ในการผลิตพืชสมุนไพรการควบคุมคุณภาพและมาตรฐานรวมถึงด้านกล้าพันธุ์และเมล็ดพันธุ์สมุนไพรที่สามารถนําไปขยายพันธุ์ต่อโดยกระทรวงเกษตรและสหกรณ์จะได้ประสานร่วมกับกระทรวงยุติธรรมในการสนับสนุนแต่ละด้านต่อไป
รัฐบาลไทย-ข่าวทำเนียบรัฐบาล-นายกรัฐมนตรี ลงพื้นที่ติดตามความคืบหน้าการพัฒนาท่าเรืออัจฉริยะสาทร-ท่าช้าง
วันพฤหัสบดีที่ 9 มิถุนายน 2565
นายกรัฐมนตรี ลงพื้นที่ติดตามความคืบหน้าการพัฒนาท่าเรืออัจฉริยะสาทร-ท่าช้าง
วันพุธที่ 8 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ลงพื้นที่ติดตามความคืบหน้าการพัฒนาท่าเทียบเรือริมแม่น้ําเจ้าพระยาสู่การเป็นท่าเทียบเรืออัจฉริยะ ณ ท่าเรือสาทร และท่าเรือท่าช้าง ในวันนี้(8มิ.ย.65) พร้อมทั้งเป็นประธานเปิดท่าเรือท่าช้าง-สาทร Smart Pier Smart Connection โดยท่าเทียบเรือทั้งสองแห่งได้รับการปรับปรุงบริเวณพื้นของท่าเรือ อาคารศาลาพักคอย ห้องสุขา โป๊ะพร้อมสะพานปรับระดับ กล้องวงจรปิด และสิ่งอํานวยความสะดวกต่าง ๆ ตามหลักอารยสถาปัตย์ เพื่อเพิ่มขีดความสามารถในการให้บริการแก่ประชาชนทุกกลุ่ม รองรับทั้งระบบเรือด่วน เรือโดยสารไฟฟ้า เรือท่องเที่ยว พร้อมเชื่อมโยงสู่ระบบขนส่งสาธารณะอื่น ให้ประชาชนสามารถเดินทางได้อย่างสะดวกรวดเร็วและปลอดภัย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-PM delivers keynote address at opening of Hainan Expo 2022
วันอังคารที่ 26 กรกฎาคม 2565
PM delivers keynote address at opening of Hainan Expo 2022
PM delivers keynote address at opening of Hainan Expo 2022
July 25, 2022, at 1025hrs (UTC+07:00) or 1125hrs (China), at Haikou, Hainan, People’s Republic of China, Prime Minister and Defense Minister Gen. Prayut Chan-o-cha delivered a keynote address via a teleconference at the opening of the 2nd China International Consumer Products Expo 2022 (Hainan Expo 2022) and the 1st Global Consumption Forum.
Government Spokesperson Thanakorn Wangboonkongchana disclosed gist of his address as follows:
The Prime Minister thanked the Chinese Government for inviting him to deliver the keynote address, which demonstrates the growing economic relations and cooperation between Thailand and China. He also expressed appreciation for the welcome the Chinese Government extended to HRH Princess Maha Chakri Sirindhorn, on HRH’s visit to China to attend the opening ceremony of Beijing 2022 Winter Olympics and Paralympics, which fitted the royal honor.
Thailand has been keen to promote cooperation with China’s various provinces, including Hainan, in both economic, trade, tourism, and agricultural dimensions. It was his pleasure that Thailand be part of the Hainan Expo 2022 and Global Consumption Forum. The Prime Minister hoped that Thai products would become more known to the Chinese, and that Thailand and Hainan take the opportunity to increase mutual trade and investment and promote other areas of cooperation.
He also congratulated the development of port economy, through the Hainan Free Trade Port, which is reflected by significant economic growth and an increase of investment between Hainan province and other countries. The Prime Minister expressed confidence that the Hainan Expo 2022 and Global Consumption Forum would contribute to an increase of trade and investment between China and RCEP member states. The Hainan Free Trade Port will also be the “Bridge for Trade and Investment” that links China with ASEAN and other regions under President Xi Jinping’s Belt and Road Initiative.
The concept of Hainan Free Trade Port is relevant with economic cooperation under the APEC framework, which promotes trade and investment facilitation, connectivity rehabilitation, and inclusive and sustainable growth. The APEC 2022 is hosted by Thailand with the overarching theme of “Open. Connect. Balance.”
In closing, the Prime Minister wished for the success of the event, and affirmed Thailand’s readiness to strengthen cooperation with Hainan province and the Chinese Government toward “comprehensive strategic partnership” for the benefit of the two countries, the region, and global community.
The China International Consumer Products Expo (Hainan Expo) is organized by China’s Ministry of Commerce, in collaboration with Hainan’s local government, during July 26-30, 2022 under the theme: “Share Open Opportunities, Co-create a Better Life”.